Flusablo

La flusablo estas koloido de akvo kaj sablo (aŭ argilo). PIV priskribas ĝin kiel Fajnagrajna sablo, kiu fluas sub pezo, kaj kapablas engluti beston, homon aŭ boaton.

 Priskribo 
 Formado 
Flusablo formiĝas en akve saturita, nekompakta sablo, kiam ĝi estas subite skuita. Kiam la akvo en la sablo ne povas fordreniĝi, ĝi likvigas la teron.

Flusablo povas formiĝi en nefluanta akvo aŭ en suprenfluanta akvo (ekz. en fonto). En tia flusablo, la fluforto agas kontraŭ gravito, tiel ke la sablaj partikloj ŝvebas en la akvo.

Tertremo povas krei la subitan skuon, kiu formas flusablon.

 Danĝero 
 eta | dekstra | Homo en flusablo en Utaho, Usono

La denso de flusablo estas proksimume 2 g/cm3, pro la pezaj sablaj partikloj, pli densa ol la homa korpo (ĉ. 1 g/cm3). Tial, homoj ne povas alfundiĝi kaj droni en flusablo. Tamen, la flusablo povas malhelpi fortiron de membroj (brakoj, kruroj) en flusablo. Tial, homo kaptita en flusablo povas perei pro hipotermio, atako de sovaĝaj bestoj ktp.

 Mencio en literaturo 
Flusabloj ofte aperas en fikcio, kiu troigas iliajn danĝerojn. Flusabloj estis speciale popularaj dum la 1960-aj jaroj.

 Referencoj 

 Eksteraj ligiloj 




Kategorio:Grundmekaniko
Kategorio:Teraj fenomenoj
Kategorio:Publika sekureco
Kategorio:Sablo